Spoločenstvo MaranaTha

Kurz o výchove pre rodičov tínedžerov
2023-02-21 00:00 - 2023-03-28 23:59 (Europe/Bratislava) | M Aréna, Švábska 22/A, Prešov, 08005, Slovenská republika
Ste rodič, nevlastný rodič alebo sa staráte o jedného alebo viacerých tínedžerov od 11 do 18 rokov?

Chýbajú vám vhodné nástroje a zručnosti, ako výchovu správne uchopiť?

Chceli by ste, aby ste ako rodina fungovali čo najlepšie?

Pokiaľ ste na akúkoľvek z týchto otázok odpovedali „áno“, potom je vám tento kurz určený – či už máte pocit, že ide všetko dobre alebo s výchovou zápolíte. Tento kurz je určený pre každú rodinnú situáciu, vrátane rodín s jedným rodičom. Kurz je postavený na kresťanskom chápaní lásky, ale je určený úplne všetkým rodičom, či už sa považujete za veriacich alebo nie.

Nech už ste na tom akokoľvek, tieto praktické nástroje vám môžu pomôcť zlepšiť a posilniť váš rodinný život.

Témy, ktorým sa kurz venuje:

Mať cieľ stále pred očami

Napĺňanie potrieb našich tínedžerov

Stanovenie hraníc

Rozvíjanie emocionálneho zdravia

Pomáhať im správne sa rozhodovať

Tínedžer a soc. siete

Základné informácie o kurze:

Miesto konania: M Aréna, Prešov

Začiatok kurzu: 21.2.2023

Koniec kurzu: 28.3.2023

Frekvencia: 6 stretnutí, 1x týždenne vždy v utorok od 18.30 – 20.30

Program kurzu: videoprednáška, svedectvá, práca s brožúrou a diskusia v malých skupinách

Poplatok: Dobrovoľný príspevok. Počas kurzu vás pozývame využiť služby našej kaviarne M caffé, kde si budete môcť objednať čaj alebo kávu, príp. iné nápoje či chutné koláčiky.

Registrácia už bola zastavená.

Škola učeníka I. KE
2023-02-09 18:00 - 20:00 | Teologická fakulta Katolíckej univerzity, Hlavná 89, Košice, 04121, Slovenská republika
ŠKOLA UČENÍKA (prvý blok) v KOŠICIACH

Prvý blok Školy učeníka pozostáva zo 6 stretnutí, ktoré sú raz do týždňa.

TERMÍN: Prvé stretnutie sa uskutoční 9.2.2023 a ďalších 5 stretnutí bude prebiehať pravidelne vo štvrtky (Škola učeníka sa skončí 16.3.2023)

ČAS: 18:00 do 20:00

MIESTO: Teologická fakulta Katolíckej univerzity v Košiciach. Hlavná 89, 041 21 Košice.

REGISTRÁCIA je už zastavená.

Viac informácií o Škole rastu (Škole učeníka)

Ples spoločenstva Marana Tha
2023-02-04 18:00 - 2023-02-05 03:00 | M Aréna, Švábska 22/A, Prešov, 08005, Slovenská republika
Pozývame vás na obľúbený ples spoločenstva Marana Tha.

Miesto konania: M Aréna a KPC sv. Jána Pavla II., Švábska 22, Prešov

Termín: sobota 4. 2. 2023

Cena: 40 € (členovia spoločenstva Marana Tha), ostatní 45 € / osobaV cene lístka je prípitok, večera, neskoršia večera formou bufetu, džbány s vodou a citrónom, čapovaná Kofola a nealko radler (0,5 l/osoba), káva, výborná zábava s DJ Jurajom Gabzdilom a ľuďmi zo spoločenstva Marana Tha.

Ples začne sv. omšou o 18.00 hod. v KPC. Po nej (19.00 hod.) zábava v M Aréne (Švábska 22 A, Prešov).

V prípade potreby viac informácii na tel. čísle: 0907 119 830.

Počas programu bude možnosť kúpiť si tombolové lístky a súťažiť o zaujímavé ceny.

Tešíme sa na vás.

Registrácia

Elektronická registrácia už bola zastavená, avšak v prípade záujmu môžete volať na vyššie uvedené telefónne číslo.

Prvé piatky pre slobodných 23+
2023-02-03 19:00 - 21:30 | KPC sv. Jána Pavla II., Švábska 22, Prešov, 08005, Slovenská republika
Milovaní,blíži sa prvý piatok v mesiaci február a my chceme aj v novom roku pokračovať v našich pravidelných prvopiatkových stretnutiach. Pozývame vás na to najbližšie, ktoré sa uskutoční 3.2.

Miesto: KPC sv. Jána Pavla II., Prešov-Šváby

Čas: 19:00 – 21:30

Pred stretnutím, ktoré začne o 19:00 je možnosť zúčastniť sa aj na sv. omši, ktorá bude v kaplnke sv. Františka v KPC o 18:00.

Predbežný program:

Otvorenie

Zoznamovacie aktivity

Zdieľanie v malých skupinách, kto čím žije?!

Modlitba chvál

Slovo

Delenie v malých skupinách

Modlitba za povolanie

Požehnanie

Sestra Helena a tím

Registrácia

Registrácia je úspešná až po prijatí potvrdzovacieho emailu.

Registrácia je dostupná do piatku 3.2.2023 12:00.

Večer Chvál
2023-01-29 19:00 - 21:00 | M Aréna, Švábska 22/A, Prešov, 08005, Slovenská republika
